# Шинэ Гэрээний Үндэс – Модуль Гурав– Маркийн Сайнмэдээ

# Хэлэлцүүлгийн Асуултууд

1. Хичээл дээр таны сурсан хамгийн чухал зүйл юу байсан бэ эсвэл ерөөсөө ойлгоогүй ямар нэг юм бий юу?
2. Маркийн сайнмэдээний анхны хүлээн авагчид нь хэн байсан бэ?
3. Есүс өөрийн хүчийг Маркийн сайнмэдээнд хэрхэн харуулсан бэ?
4. Есүс мессианик үйлчлэлийнхээ үеэр хэрхэн зовж шаналсан бэ?
5. Есүс амилалтаараа хэрхэн ялалтад хүрсэн бэ?
6. Есүс нь Мессиа гэх зовлонт зарцын тухай Хуучин Гэрээний хүлээлтийг хэрхэн биелүүлсэн бэ?
7. Өнөөдөр хүмүүс Есүсийг яаж буруу ойлгодог вэ? Түүнийг үнэхээр хэн болохыг тодруулахад Маркийн Сайнмэдээ хэрхэн тусалдаг вэ?
8. Та одоогийн нөхцөл байдал болон үйлчлэлдээ зарц манлайллыг хэрхэн харуулж чадах вэ?
9. Христийн дагалдагч байх нь энэ амьдралд зовлон, бэрхшээлтэй тулгарах болно гэдгийг мэдэх нь танд ямар санагдаж байна вэ?
10. Бид зовж, үйлчлэхийн тулд Бурханы өгсөн хүчийг хэрхэн ашиглах хэрэгтэй вэ?
11. Бид зовлон, хавчлага дунд Есүсийн ялалтад хэрхэн итгэл найдвартай байж чадах вэ?
12. Хаанчлал түр зуур халхлагдаж, аажмаар өсөж, бүр зовж буй энэ үед бид хэрхэн амьдрах ёстой вэ?

**ГОЛ СЭДВҮҮДИЙН ДҮГНЭЛТ – БАЙЛДАН ДАГУУЛСАН ХААН:** Өөрийгөө Израилийн Хаан, Давидын Хүү, Давидын сэнтийн сүр жавхланг сэргээж, Өөрийн ард түмнийг нь захирна гэж Есүс тунхагласан. Хаанчлал ойрхон байгаа учир гэмшиж, итгэсэн бүхэнд үүний ерөөл нь өгөгдөнө гэсэн сайхан мэдээг Тэр тунхагласан. Байгалийг захирч, чөтгөрүүдийг зайлуулж, өвчтэй хүмүүсийг эдгээж, үхэгсдийг амилуулж, Өөрийн эрх мэдэлдээ захирагдах, дуулгавартай байдал шаардан, нүглийг уучилснаараа Есүс хүч чадал, эрх мэдлээ харуулсан. Есүс мөн бүх дайснаа байлдан дагуулсан авч хоёр дахь ирэлт хүртэл нь тэд зэвүүцэж, эсэргүүцэн, харин Түүний ард түмэн бид дайнд оролцсон хэвээр байна. Гэвч бид ялагдсан дайснуудтай байлдаж байгаа бөгөөд нэг л өдөр Есүсийн ялсан ялалт их тодорхой илчлэгдэж, үүний үр дагавар нь бүрэн биелнэ.

**КЕЙС СУДЛАЛ:** Марк 4:35-41 багц эшлэлд Есүс шуургыг намжаах үед нуурын нөгөө эрэг рүү Есүстэй хамт илгээлтэд явахаас илүү аюулгүй газар байсангүй. Шуурган дунд байхаас илүү өөр аюулгүй газар байсангүй. Хуучин Гэрээнд далай нь ихэнхдээ Бурханы хаанчлалын дайснуудын бэлгэдлүүд байдаг. Тиймээс Есүс салхи, давалгааг захирах эрх мэдлээ хэрэгжүүлэхдээ бүх дайснуудаасаа илүү дээр эрх мэдэлтэй гэдгээ харуулсан. Энэ утгаараа Түүний далайг намдаасан үйл нь Түүний үхэл, амилалтын урьдчилсан амт байсан бөгөөд үүгээрээ л Тэр үхлийг байлдан дагуулсан юм. Бурханы хаанчлалд аюул, аюулгүй байдал хоёр байнга хамт байдаг. Бид дайны голд байгаа учраас аюул байна. Гэхдээ Есүс дайснуудаа аль хэдийн ялсан, бидэнтэй хамт байгаа учраас аюулгүй байдал бас байна.

**Эргэцүүлэх Асуултууд**

1. Бурханы хаанчлалд аюулгүй байдал, аюул ихэвчлэн хамт байдаг гэсэн мэдэгдлийн талаар та юу гэж бодож байна вэ?
2. Боломжит аюулаас зайлсхийхийн тулд хаанчлалд бэлгүүдээ ашиглахаас зайлсхийж уруу таталтад унаж байсан уу? Бэлгүүдээ ашиглан үйлчлэх гэтэл айдас танд саад болж байсан уу? Тайлбарла.
3. Ямар айдас таныг хаанчлалын илүү үр дүнтэй төлөөлөгч болоход саад болж байна вэ?
4. Танай чуулган Бурханы хаанчлалд илүү үр дүнтэй ажиллахад ямар айдас саад болж байна вэ?
5. Туршлагаасаа харахад Есүс Хаанд захирагдах гэдэг нь юу гэсэн үг вэ?

**Хэрэгжүүлэх Даалгавар**

* Хангалттай мөнгөгүй болчих вий гэсэн айдас таныг аравны нэгээ өгөхөд саад болохгүй байгаа эсэхийг шалгаарай.
* Шоолуулах, буруугаар ойлгогдох, гологдох вий гэсэн айдас таны сайнмэдээг хүргэх гэсэн санаачилга гаргахад тань саад болохгүй байгаа эсэхийг шалгаарай.
* Хэрэв таны ямар нэг гэм нүглийг Бурхан уучлахгүй гэж бодож, хэцүү байгаа бол энэ талаар төлөвшсөн Христитгэгчтэй ярилц.
* Хүмүүс таны тухай юу гэж бодох бол гэсэн айдас нь итгэл нэгтнүүдээ гэртээ хоолонд урьж, тэдэнд ерөөл болоход тань саад болохгүй байгаа эсэхийг анхаараарай.
* Бодлогогүйгээр эсвэл болгоомжгүй байдлаар өөрийгөө аюултай нөхцөл байдалд бүү оруул, харин Эзэнд үйлчлэх нь таныг аюулд оруулах мэт санагдвал бүү ай!